Diari Oficial de la Generalitat Valenciana


Sumari del DOGV 4106, del 15-10-2001 (2001/9849)

DECRET 146/2001, de 5 d'octubre, del Govern Valencià, pel qual es crea un institut d'Educació Secundària a San Miguel de Salinas per transformació de la Secció d'Educació Secundària existent.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4106

Data del DOGV
:   15-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9849


Data del document
:   05-10-2001

Organisme emissor
:   Conselleria de Cultura i Educació

Tipus de document
:   Decret

Descriptors 

:   * San Miguel de Salinas
    * ensenyament secundari

DECRET 146/2001, de 5 d'octubre, del Govern Valencià, pel qual es crea un institut d'Educació Secundària a San Miguel de Salinas per transformació de la Secció d'Educació Secundària existent. [2001/S9849]
  
La Secció de San Miguel de Salinas, dependent de l'Instituto de Educación Secundaria número 1 de Torrevieja, va ser creada per Ordre de 5 de novembre de 1998, de la Conselleria de Cultura, Educació i Ciència.
  
Els estudis de planificació educativa preveuen la creació d'un institut en la zona escolar AL-50, identificat com a 030N00051 i ubicat a la localitat de San Miguel de Salinas per a atendre la demanda de llocs escolars del municipi i els del seu entorn.
  
L'Ajuntament de San Miguel de Salinas, en la sessió plenària de 26 d'agost de 1999, va acordar cedir a la Generalitat Valenciana 12.000 m2 ubicats a el Calvari, tot això en el marc de col·laboració establit en l'apartat tercer de la disposició addicional dèsset de la Llei Orgànica 1/1990, d'Ordenació General del Sistema Educatiu i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
Per a atendre les necessitats d'escolarització es fa necessari la creació del centre en un domicili provisional, mentre es gestiona la construcció de l'edifici escolar destinat a ser la seu definitiva del centre.
  
Per això, i segons el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació i en l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, a proposta del conseller de Cultura i Educació després de la deliberació del Govern Valencià, en la reunió del dia 5 d'octubre de 2001,
  
DECRETE
  
Article únic
  
Es crea, per transformació de la Secció de San Miguel de Salinas, dependent de l'Instituto de Educación Secundaria número 1 de Torrevieja, codi 57076680, el següent centre docent:
  
Província: Alacant
  
Localitat: San Miguel de Salinas
  
Denominació: Instituto de Educación Secundaria
  
Codi: 40566468
  
Titular: Generalitat Valenciana
  
Domicili: c/ Sant Rafel, S/N
  
Domicili provisional: c/ Gallant Delgado, 39
  
Composició: 12 unitats d'Educació Secundària Obligatòria i 6 de Batxillerat.
  
Capacitat: 360 llocs escolars d'Educació Secundària Obligatòria i 210 de Batxillerat.
  
Disposicions addicionals
  
Primera
  
El que establix a este decret s'inscriurà en el Registre de Centres Docents de la Comunitat Valenciana.
  
Segona
  
El personal docent i no docent, amb destinació definitiva al centre actualment existent, s'integrarà en el nou institut d'Educació Secundària.
  
Tercera
  
El material inventariable i fungible de la secció s'integrarà en l'inventari del nou institut.
  
Disposicions finals
  
Primera
  
Es faculta el conseller de Cultura i Educació perquè adopte les mesures que siguen necessàries per al compliment i desenrotllament del que establix este decret, així com per a modificar, si és procedent, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol del 2001.
  
València, 5 d'octubre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS